શહેરીકરણ તેમજ ઔદ્યોગિકરણનો પ્રતિભાવ આપવા માટે અમેરિકી અધઃ બિંદુ વંશીય સંબંધોના સમયગાળામાં દ્વિતિય ક્લાનનો ઉદ્ભવ થયો. દક્ષિણી અને પૂર્વીય યુરોપના કેથલિક દેશોમાંથી મોટી સંખ્યામાં લોકો હિજરત કરીને આવ્યા જેના કારણે અમેરિકામાં લાંબા સમયથી સ્થપાયેલા પ્રોટેસ્ટન્ટ સમુદાય સાથે તેમનું ઘર્ષણ શરૂ થયું. આફ્રિકન અમેરિકન લોકોની ઉત્તર તરફ કરવામાં આવેલી મહાન હિજરતને કારણે ઉત્તરીય ઔદ્યોગિક શહેરોમાં ગોરા લોકો દ્વારા કાળાઓ વિરુદ્ધ વંશીય ભેદભાવ થવા લાગ્યો; આમ, બીજા ક્લાને તેની મહાન રાજકીય સત્તા માત્ર દક્ષિણનાં રાજ્યમાં જ નહીં પરંતુ ઇન્ડિયાનામાં હાંસલ કરી. ગ્રામ્ય વિસ્તારોમાંથી દક્ષિણનાં શહેરોમાં આફ્રિકન અમેરિકન અને ગોરા લોકોની હિજરતને કારણે તણાવમાં વધારો થવા પામ્યો. વર્ષ 1910થી 1930 દરમિયાન ડેટ્રોઈટ, મેમ્ફિસ, ડેટોન, એટલાન્ટા, ડલાસ અને હસ્ટન જેવાં શહેરોનો વિકાસ ખૂબ જ ઝડપી થતો હતો અને આ શહેરોમાં ક્લાનનો વિકાસ પણ ખૂબ જ ઝડપથી થવા પામ્યો. દક્ષિણના ઇતિહાસકાર સ્ટેનલી હોર્નને પ્રથમ ક્લાન પ્રત્યે લાગણી હતી પોતાની મૌખિક મુલાકાત દરમિયાન તેને અલગ દેખાડવા માટે તેણે સાવધાની પૂર્વક મુલાકાત આપતાં જણાવ્યું હતું કે "બનાવટી કુ ક્લ્ક્સ સંગઠનની છાપ સારી નથી. અને ચોક્કસપણે તેને પુનઃ નિર્માણ વખતના ક્લાન સાથે કોઈ જ સંબંધ નથી".
જીવનવીમા અને સામાજિક સુરક્ષા વિનાના સમયગાળા દરમિયાન પુરુષો માટે ઇએલકેએસ અને વૂડમેન ઓફ ધ વર્લ્ડ જેવાં ભ્રાતૃ સંગઠનમાં જોડાવું ખૂબ જ સરળ હતું. આ પ્રકારનાં સંગઠનો જો તેમનો સભ્ય મૃત્યુ પામે અથવા તો કામ કરવાને અશક્ત બની જાય તો નાણાકીય વળતર ચૂકવતા હતા. નવા ક્લાનનો સ્થાપક વિલિયમ જે. સિમોન્સ વિવિધ પ્રકારના 12 ભ્રાતૃ સંગઠનોનો સભ્ય હતો. તેની છાતી ઉપર વિવિધ સંગઠનોના સિક્કાઓ લાદેલા હતા ત્યારે તેની ક્લાનમાં નિયુક્તિ કરવામાં આવી હતી. તે સભાનતાપૂર્વક ક્લાનનું સંચાલન આ પ્રકારનાં સંગઠનોની જેમ કરતો હતો.

ક્લાનના સંચાલકોને "ક્લિગલ્સ"ના નામથી ઓળખવામાં આવતા તેમણે મોટી સંખ્યામાં સભ્યો બનાવ્યા તેઓ દિક્ષાનાં નાણાં ચૂકવીને ક્લાનનો પહેરવેશ ખરીદતા આયોજકો અડધા નાણાં પોતાની પાસે રાખતા અને બાકીનાં નાણાં રાજ્ય તેમજ રાષ્ટ્રીય કક્ષાનાં અધિકારીઓને મોકલી આપતા. જ્યારે સંચાલકને સાસાજિક દ્રષ્ટિએ સ્વીકારવામાં આવતો ત્યારે તે ભવ્ય પદયાત્રાનું આયોજન કરતો હતો જેમાં સળગતા વધસ્તંભ (ક્રોસ) લઈ જવામાં આવતો અને કેટલીક વખત સ્થાનિક પ્રોટેસ્ટન્ટ પ્રધાનને બાઇબલ અર્પણ કરવામાં આવતું. ત્યારબાદ તે નાણાં સાથે શહેર છોડી દેતો. સ્થાનિક શાખાઓનું સંચાલન અન્ય ભ્રાતૃ સંગઠનોની જેમ કરવામાં આવતું હતું અને પ્રસંગોપાત તેમાં વક્તાઓને બોલાવવામાં આવતા.

પ્રથમ વિશ્વ યુદ્ધ તેમજ યુદ્ધ બાદ ઊભા થયેલા તણાવ દરમિયાન થયેલાં સ્થાનાંતરણને લીધે પણ ક્લાનના વિકાસ ઉપર અસર પડી હતી. આવા બનાવો ખાસ કરીને શહેરોમાં વધારે પડતા બનતા હતા જેમાં અપરિચિતો ઘણી વખત એકબીજાની સામે આવી જતા. દક્ષિણી ગોરાઓને લશ્કરમાં રહેલા કાળા સૈનિકો તરફ રોષ હતો. નિવૃત્ત કાળા લોકોને દ્વિતિય વર્ગના દરજ્જામાં પાછા નહોતું જવું. કેટલાક લોકો વિદેશમાંથી પાછા ફરી રહ્યા હતા અને વર્ધીમાં હતા તે સમયે જ તેમને ફાંસીએ લટકાવી દેવામાં આવ્યા હતા.

સામાજિક પરિબળો
પ્રવૃત્તિઓ
પ્રથમ ક્લાન 1865–1874
મોડેથી બનેલા ક્લાન્સ, 1950થી 1960 સુધી